Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: törvény, valamint a 133/1993. (IX. 29.) Korm. rendelet rendelkezéseit kell alkalmazni. A szolgáltató a postai szolgáltatási szerződés teljesítése során, vagy azzal összefüggésben
Paragraph Index: 870

törvény, valamint a 133/1993. (IX. 29.) Korm. rendelet rendelkezéseit kell alkalmazni. A szolgáltató a postai szolgáltatási szerződés teljesítése során, vagy azzal összefüggésben tudomására jutott levéltitkot, magántitkot, üzleti és üzemi titkot köteles megtartani, valamint a személyes adatok titokban maradásáról gondoskodni. A posta főszabályként a zárt postai küldeményt nem bonthatja fel. Van azonban néhány kivétel, amikor a szolgáltató a zárt postai küldeményt jogosult felbontani. Abban az esetben, ha a küldeményt felbontják, azt legalább két főből álló bizottság végzi, annak megtörténtét és a megteendő intézkedéseket jegyzőkönyvben rögzíti. Ha bizottság nem működtethető, a felbontás a helyi önkormányzat képviselőjének jelenlétében történhet. A felbontás tényét a küldeményre rá kell vezetni, és ha erre lehetőség van (a feladó neve és címe ismert), a felbontásról, a felbontás okáról a feladót értesíteni kell. Egy polgár azt kifogásolta, hogy a neki címzett levelet felbontották, majd zárópecsétjeggyel leragasztották, és úgy kézbesítették. Az ügyben a Posta Rt. vezérigazgatója vizsgálatot folytatott, és megállapította, hogy a levél már sérülten érkezett a bepanaszolt postahivatalba. A sérülés körülményeit nem sikerült feltárni. A postahivatal dolgozói azonban a „Sérülten érkezett” jelzést nem tüntették fel. A vezérigazgató intézkedett a hasonló esetek elkerülése érdekében. (270/A/1998) Egy másik indítványban a panaszos az iránt érdeklődött, hogy az általa küldött levél kábítószer-ellenőrzés céljából felbontható-e, s ha igen, milyen eljárási garanciákkal. A levelek és egyéb postai küldemények felbontására lehetőséget biztosít a rendőrségről szóló 1994. évi. XXXIV. törvény. A rendőrség bírói engedéllyel bűncselekmény elkövetésének megelőzésére, felderítésére, megszakítására, az elkövető kilétének megállapítására, elfogására, körözött személy felkutatására, tartózkodási helyének megállapítására, bizonyítékok megszerzésére a postai küldemény tartalmát megismerheti, azt technikai eszközzel rögzítheti. A küldemények kézbesítésével kapcsolatban egy másik indítványozó arra kérdezett rá, melyek azok a küldemények, amelyeket a posta kizárólag a címzett kezéhez kézbesíthet. A beadványozó arra a kérdésre is választ várt, hogy az elmeszakértői vizsgálatra szóló idézés adatnak minősül-e, s ha igen, akkor a személyes vagy a különleges adat kategóriájába tartozik-e. A postáról szóló törvény értelmében a saját kézhez történő kézbesítés feltétele, hogy a feladó ekként rendelkezzen. A törvény nem szól arról, milyen tartalmú leveleket kell e jelzéssel feladni, hanem azt a feladóra bízza. Ez a helyzet az elmeszakértői vizsgálatra szóló idézés esetén is. Maga az idézés személyes adat, de nem tekinthető különleges adatnak. Az adatvédelmi biztos megállapította, hogy az idézés nem egészségügyi adat, az csak a vizsgálat eredménye lehet. (864/A/1997) Egy kábeltelevíziós közösségi egyesület indítványában jelezte az adatvédelmi biztosnak, hogy a Magyar Posta azzal a kéréssel

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes